Marina Blond

Mesél a világ

Jelen könyvet, illetve annak részeit a szerző előzetes írásos engedélye nélkül tilos reprodukálni, adatrögzítő rendszerben tárolni, bármilyen formában, vagy eszközzel – elektronikus, vagy más módon közölni!

Copyright © Kiss Margó

Copyright © Marina Blond

All right reserved!

Minden jog fenntartva!

Elérhetőség:

agendakiado@gmail.com

https://www.agendakiado.com

ISBN EPUB: 978-615-6365-98-9

Ágenda Kiadó

Debrecen

2022

Aki a szívével látja a világot,

az színesen ébred,

aki csak a szemével nézi,

annak minden láthatatlan,

mert az mindig

csak hibákat keres.

VERSEK

A szív

A szív érzékeny

És néha szomorú,

Érzelgő és gátlástalan,

Egy hang hallatán

Össze is omol.

A szív különös,

De néha számkivetett.

Mert néha jó,

De rossz is lehet.

Néha fél ő

Ha viszont szeret,

Mert ha csalódott

Akkor sérülékeny lesz.

Mert néha hisz

S reményekkel tele,

Hogy boldogság járja át,

Az érzelgő szíveket.

A te napod

Elképzelve egy nap, de remélve,

Hogy majd egy másik nap többet ad.

Többet, mert jobbat akarsz.

S bízva, hogy majd az sikeres lesz.

Mert jók vagyunk emberek a világon,

Kutatjuk, keressük, hogy majd megtaláljuk.

Azt a pont hozzánk illő napot,

Ami nekünk teremtetett.

De elszántak vagyunk emberek a világon,

Harcolunk a sikerért s az igazságért.

Hisz mindenkiben ott rejtőzik a győzelem,

Ha kibontakozik valamiben.

Mert ott van az út a világban,

Hogy merre mész, a jó s rossz irányba.

De ez csak rajtad áll, hogy rátalálsz,

Arra az útra, ahol a te napod lehet.

Anyai áldás

Egy aprócska lélek

Kicsinyke öröm,

Ami szívbe zár.

Egy csepp gyermek

Aki benned él,

Két szívverés,

Ami egy testben jár.

Ez a szív egyetlen

Ami tud, ha beszélni

Tudna hozzád.

Mert ő benned él,

És elmondaná, a lelkünk

Valódi válaszát.

Anyák napja

Édesanya!

Eljött ez a nap is,

Mert ez a te napod.

Aki gondoztál, felneveltél,

Hogy ember legyek.

S ember lettem,

Mert felneveltél engem

Óvtál, védtél,

S bajom ne legyen.

Ezt köszönöm neked,

Amit elmondani mérhetetlen.

Azt a szeretetet,

Amit adtál nekem.

Hisz hálás vagyok érte

Hogy megszülettem.

És köszönöm az életem,

Hogy vagy nekem.

Az élet

Egy a sorsunk

Együtt utazunk

Az élet tengerén.

Hogy megtaláld

Az elveszett boldogságot,

S reményt,

A jövő teraszán.

Hisz élet

Egy nagy utazás.

Kihívás egy keringőre,

A hajnal derekán.

De egy út végtelen,

És nem tudni

Merre visz,

Egy országhatár.

Csak bolyongsz

A lelkek szigetén,

Hogy megtaláld,

A boldogság kapuját.

Az élet tengerén

Magányosan sodródom

Az élet tengerén,

Szomorú pillantásom,

Az égre vetem én.

Szívem megtört,

Arcomon könnyek

Hullnak, mely

Gyötri a lelkem.

Ballagok az úton

Az élet sűrűjébe,

Harcolok a lelkem

Legbelső énjével.

Néma ez a csend,

Az erdő mélyén

Csak a madár dalol,

S hallom lépteim.

Egy árva lélek,

Senki nem válaszol.

De most erős leszek

S harcolok.

Hogy meglássam

A harmóniát,

S magamra találjak.

És hű társamra,

Aki csakis értem van.

Álmok

Minden nap egy

Harc az életünk.

Hogy szebb lesz-e

A holnap,

S van-e remény.

Hogy az álmok,

Valóra válnak.

De minden nap

Egy kezdet, ami

Új reményeket ad.

Hogy a tovatűnő

Álmok felragyogjanak.

De vár még ránk

Ezeregy nap és éj.

Hogy az alagút végén,

Meglássuk a fényt.

Április 22

A Föld

Ma a megemlékezés napja

Hogy élünk a földön,

És világ a világ.

De érzitek, halljátok,

Hogy segítségért kiált,

Mert jön a változás.

Kihalóban a természet,

És az állatvilág.

De a változás mi vagyunk,

És erről csak mi tehetünk

Emberek,

Akik a földön élűnk.

Bekövetkezik

Azt akarom

Értelme legyen mindennek,

Minden ami csodás.

Egy kimondott szó,

Ami gondolatból ered.

Mert gondolatból száll

Az egész amit teszünk,

Mert így formálódik meg,

Ami az életünk.

De az élet

Nem mindig fekete-fehér.

Mert mindig van valami

Ami bekövetkezik.

Mert bekövetkezik

És eljön tudom,

Hogy jelen legyen,

Mert aki ott akar lenni

Az ott marad,